*Györteleki Közös Önkormányzati Hivatal*

*4752 Györtelek, Kossuth utca 47.*

*Tel/fax: 44/557-050*

[*polgh@gyortelek.hu*](mailto:polgh@gyortelek.hu)

***Előterjesztés***

**A kijárási korlátozással összefüggésben hétvégére meghozható önkormányzati intézkedésekről szóló 148/2020. (IV.23.) Kormányrendelet alapján a kijárási korlátozásról szóló 71/2020. (III. 27.) Korm. rendeletben foglaltaktól szigorúbb szabályok *megállapításáról szóló rendelet-tervezethez***

Magyarország Kormánya a veszélyhelyzet kihirdetéséről szóló 40/2020. (III.11.) Kormányrendeletében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése alapján a képviselő-testület hatáskörét a polgármester gyakorolja veszélyhelyzet idején. A Kormány 2020. április 16-án elfogadta, kihirdette a következő kormányrendeletet: A hétvégére vonatkozó kijárási korlátozással összefüggésben meghozható önkormányzati intézkedésekről szóló 118/2020. (IV.16.) Kormányrendelet. Ez alapján, a kijárási korlátozásról szóló 71/2020. (III. 27.) Kormányrendeletben foglaltaktól szigorúbb szabályok *megállapításáról dönthetett* ***önkormányzati rendelettel a polgármester a*** 2020. április 18. (szombat) 00.00 órától 2020. április 19. (vasárnap) 24.00 óráig terjedő időtartamra az általa vezetett település vonatkozásában**. A Kormány 2020. április 23-án elfogadta, kihirdette a kijárási korlátozással összefüggésben hétvégére meghozható önkormányzati intézkedésekről szóló 148/2020. (IV.23.) Kormányrendeletét, mely alapján a kijárási korlátozásról szóló 71/2020. (III. 27.) Korm. rendeletben foglaltaktól szigorúbb szabályok *megállapításáról dönthet a Polgármester.* A Polgármester rendelettel ismét szigorúbb szabályokat vezethet be az általa vezetett településen, a 71/2020. (III.27.) Kormányrendeletben foglaltakhoz képest.**

*Györteleken a tapasztalatok alapján a Gyermekjóléti Szolgálat udvarán, az óvodánál lévő játszótéren, és a falusi játszótéren, valamint a Sport pályán lévő csoportosulások miatt javaslom lezárni ezen közterületeket, az ott tartózkodást megtiltani. A személyes találkozásokat, érintkezéseket csökkentheti a rendelet a szigorítások bevezetésével.*

*Döntési javaslat: előterjesztés melléklete szerint elfogadja, és megalkotja a rendeletet.*

***Györtelek, 2020. április 24.***

***Halmi József***

***polgármester***

*Györteleki Közös Önkormányzati Hivataltól*

***INDOKOLÁS***

**A kijárási korlátozással összefüggésben hétvégére meghozható önkormányzati intézkedésekről szóló 148/2020. (IV.23.) Kormányrendelet alapján a kijárási korlátozásról szóló 71/2020. (III. 27.) Korm. rendeletben foglaltaktól szigorúbb szabályok megállapításáról szóló rendelet-tervezethez**

***Általános indokolás***

A veszélyhelyzet kihirdetéséről szóló 40/2020. (III.11.) Kormányrendelettel a Kormány Magyarország egész területére veszélyhelyzetet hirdetett ki. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése szerint veszélyhelyzet idején a képviselő-testület feladat-, és hatáskörét a polgármester gyakoroljaA Kormány 2020. április 16-án elfogadta a következő kormányrendeletet: A hétvégére vonatkozó kijárási korlátozással összefüggésben meghozható önkormányzati intézkedésekről szóló 118/2020. (IV.16.) Kormányrendelet. Ez alapján, a kijárási korlátozásról szóló 71/2020. (III. 27.) Kormányrendeletben foglaltaktól szigorúbb szabályok *megállapításáról dönthetett önkormányzati rendelettel a polgármester a* 2020. április 18. (szombat) 00.00 órától 2020. április 19. (vasárnap) 24.00 óráig terjedő időtartamra az általa vezetett település vonatkozásában. **A Kormány 2020. április 23-án elfogadta, kihirdette a kijárási korlátozással összefüggésben hétvégére meghozható önkormányzati intézkedésekről szóló 148/2020. (IV.23.) Kormányrendeletet, amely alapján a kijárási korlátozásról szóló 71/2020. (III. 27.) Korm. rendeletben foglaltaktól szigorúbb szabályok megállapításáról, bevezetéséről dönthet a Polgármester rendelettel az általa vezetett településre vonatkozóan.**

**Fontos, hogy kerüljék a csoportos összejöveteleket** az emberek. Tapasztalat alapján csoportosulások figyelhetőek meg a közterületeken, a játszótéren mind a falusi, az óvoda melletti, és a gyermekjóléti szolgálat udvarán, valamint a Sportpályán.

***Részletes indokolás***

***Az 1.§-hoz: A 148****/2020. (IV.23.) Kormányrendelet 1. §-a, és 3.§-a alapján szigorúbb szabályokat vezet be Györtelek községben. A Sport pályát, az óvoda udvar melletti, a falusi, és a gyermekjóléti szolgálat udvarán lévő játszótereket 2020. április 25. napján 0.00 órától- 2020. április 26. napján 24.00 óráig terjedő időtartamra zárva tartja, azok nem látogathatóak, az ott tartózkodás tilos.*

***A 2. §-hoz****: Hatályba léptető, és hatályon kívül helyező rendelkezéseket tartalmaz.*

***Györtelek, 2020. április 24.***

***Készítette: dr. Sipos Éva Halmi József***

***jegyző polgármester***

***az Előzetes hatásvizsgálat***

***A kijárási korlátozással összefüggésben hétvégére meghozható önkormányzati intézkedésekről szóló 148/2020. (IV.23.) Kormányrendelet alapján a kijárási korlátozásról szóló 71/2020. (III. 27.) Korm. rendeletben foglaltaktól szigorúbb szabályok megállapításáról szóló rendelet-tervezethez***

*A jogalkotásról szóló 2010. évi CXXX törvény 17. §-a az alábbiak szerint rendelkezik: 17. § (1) A jogszabály előkészítője –a jogszabály feltételezett hatásaihoz igazodó részletességű előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről a Kormány által előterjesztendő törvényjavaslat, illetve kormányrendelet esetén a Kormányt, önkormányzati rendelet esetén a helyi önkormányzat képviselő-testületét tájékoztatni kell. Miniszteri rendelet rendelkezhet úgy, hogy az általa meghatározott esetben a közjogi szervezetszabályozó eszköz előkészítője előzetes hatásvizsgálatot végez.*

*(2) A hatásvizsgálat során vizsgálni kell: a) a tervezett jogszabály valamennyi jelentősnek ítélt hatását, különösen*

*aa) társadalmi, gazdasági, költségvetési hatásait,*

*ab) környezeti és egészségi következményeit,*

*ac) adminisztratív terheket befolyásoló hatásait, valamint*

*b) a jogszabály megalkotásának szükségességét, a jogszabály elmaradásának várható következményeit, és*

*c) a jogszabály alkalmazásához szükséges személyi, szervezeti, tárgyi és pénzügyi feltételeket.”*

*Fentiek alapján a hatásvizsgálat eredménye az alábbiakban foglalható össze:*

***1.A tervezett jogszabály társadalmi, gazdasági, költségvetési hatása:***

*Társadalmi hatása, hogy a kialakult, koronavírus járványhelyzetre figyelemmel megtiltsa a teleülés meghatározott közterületein való tartózkodást, minél kevesebb kontaktusra legyen esély a községben az emberek között.*

***2. Környezeti és egészségi következményei:*** *A koronavírus terjedésének lassítását szolgálja az intézkedés, az emberek közti személyes találkozások, kontaktusok számának, csoportosulások számát csökkenti. Célja, hogy elősegítse azt, hogy az emberek a községben* kerüljék a csoportos összejöveteleket.

***3. Adminisztratív terheket befolyásoló hatások:*** *Nem releváns.*

***4. A jogszabály megalkotásának szükségessége, a jogalkotás elmaradásának várható******következményei:*** *A rendelet-alkotás elmaradása esetén előfordulhat, hogy a közterületeken csoportos összejövetelekre kerül sor, ami a járvány terjedését elősegíti.*

***5. A jogszabály alkalmazásához szükséges személyi, szervezeti, tárgyi és pénzügyi***

***feltételek:*** *A korábbiakhoz képest a módosítás nem okoz változást.*

***Györtelek, 2020. április 24.***

*Készítette: dr. Sipos Éva*

*jegyző*

***Halmi József***

***polgármester***

**Györtelek Község Önkormányzata Képviselő-testületének**

**hatáskörében eljáró Polgármestere**

**/2020. (IV..) önkormányzati rendelete**

**a kijárási korlátozásról szóló 71/2020. (III. 27.) Korm. rendeletben foglaltaktól szigorúbb szabályok *megállapításáról***

Magyarország Kormánya a veszélyhelyzet kihirdetéséről szóló 40/2020. (III.11.) Kormányrendeletében Magyarország egész területére veszélyhelyzetet hirdetett ki.

Györtelek Község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében döntéshozatalt biztosító jogkörében eljárva, Alaptörvény 32. cikk (1) bekezdés a) pontjában meghatározott feladatkörében eljárva, a kijárási korlátozással összefüggésben hétvégére meghozható önkormányzati intézkedésekről szóló 148/2020. (IV.23.) Kormányrendelet 1. §-ban, és 3. §-ban kapott felhatalmazás alapján, figyelemmel a  kijárási korlátozásról szóló 71/2020. (III. 27.) Kormányrendeletben foglaltakra, a következőket rendeli el:

**1.§** Györtelek községben a következő közterületek, a Gyermekjóléti Szolgálat székhelyén lévő játszótér, Kossuth út 19., az Óvoda melletti, és a falusi játszótér, Kossuth út, 133/C., a Sport pálya, Kossuth út 133/A. 2020. április 25. (szombat) 00.00 órától - 2020. április 26. (vasárnap) 24.00 óráig terjedő időtartam alatt zárva tart, azok nem látogathatóak, az ott tartózkodás tilos.

**2.§** Ez a rendelet 2020. április . napján.00 órakor lép hatályba, és 2020. április 27. napján hatályát veszti.

Györtelek, 2020. április 24.

Halmi József dr.Sipos Éva

polgármester jegyző

Megalkotta Györtelek Község Önkormányzatának Polgármestere 2020. április . napján.

**Györtelek Község Önkormányzata Képviselő-testületének**

**hatáskörében eljáró Polgármestere**

**9/2020. (IV.24.) önkormányzati rendelete**

**a kijárási korlátozásról szóló 71/2020. (III. 27.) Korm. rendeletben foglaltaktól szigorúbb szabályok *megállapításáról***

Magyarország Kormánya a veszélyhelyzet kihirdetéséről szóló 40/2020. (III.11.) Kormányrendeletében Magyarország egész területére veszélyhelyzetet hirdetett ki.

Györtelek Község Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében döntéshozatalt biztosító jogkörében eljárva, Alaptörvény 32. cikk (1) bekezdés a) pontjában meghatározott feladatkörében eljárva, a kijárási korlátozással összefüggésben hétvégére meghozható önkormányzati intézkedésekről szóló 148/2020. (IV.23.) Kormányrendelet 1. §-ban, és 3. §-ban kapott felhatalmazás alapján, figyelemmel a  kijárási korlátozásról szóló 71/2020. (III. 27.) Kormányrendeletben foglaltakra, a következőket rendeli el:

**1.§** Györtelek községben a következő közterületek, a Gyermekjóléti Szolgálat székhelyén lévő játszótér, Kossuth út 19., az Óvoda melletti, és a falusi játszótér, Kossuth út, 133/C., a Sport pálya, Kossuth út 133/A. 2020. április 25. (szombat) 00.00 órától - 2020. április 26. (vasárnap) 24.00 óráig terjedő időtartam alatt zárva tart, azok nem látogathatóak, az ott tartózkodás tilos.

**2.§** Ez a rendelet 2020. április 24. napján 12.00 órakor lép hatályba, és 2020. április 27. napján hatályát veszti.

Györtelek, 2020. április 24.

Halmi József dr.Sipos Éva

polgármester jegyző

Megalkotta Györtelek Község Önkormányzatának Polgármestere 2020. április 24. napján.